ΦΥΛΛΟ ΕΡΓΑΣΙΑΣ/ ΜΑΝΙΤΑΡΙΑ ΣΤΗΝ ΠΟΛΗ

1) Διάβασε την παρακάτω φράση του Αντώνη Σαμαράκη. Μπορείς να καταλάβεις τη σημασία της;

|  |
| --- |
| *«Ποτέ άλλοτε οι στέγες των σπιτιών των ανθρώπων δεν ήταν τόσο κοντά η μια στην άλλη όσο είναι σήμερα,**και ποτέ άλλοτε οι καρδιές των ανθρώπων δεν ήταν τόσο μακριά η μια από την άλλη, όσο είναι σήμερα…»*Αντώνης Σαμαράκης |

2)    Αφού διαβάσεις το κείμενο  να συμπληρώσεις  τον ακόλουθο πίνακα για την αφήγηση που διαβάσατε :

|  |  |
| --- | --- |
| Τόπος της ιστορίας |  |
| Χρόνος της ιστορίας |  |
| Ποιος αφηγείται την ιστορία; Συμμετείχε ο ίδιος στα γεγονότα που εξιστορεί;Σε ποιο  ρηματικό πρόσωπο γίνεται η αφήγηση ; |  |
| Ποιοι  έφαγαν τα μανιτάρια και πως κατέληξαν; |  |
| Υπάρχει κάποιο κωμικό στοιχείο στην αφήγηση; Ποιο είναι αυτό; |  |

3) Ποιες πληροφορίες δίνει  στην αρχή του κειμένου ο αφηγητής για τον Μαρκοβάλντο;

4)Πότε εντόπισε ο Μαρκοβάλντο τα μανιτάρια και που; Ποια συναισθήματα κατακλύζουν τον ήρωα μόλις πρωτοβλέπει τα μανιτάρια; Πως τα εξηγείς;

5)   Από ποιες φάσεις περνά η διάθεση του ήρωα, από τη στιγμή που ανακαλύπτει την ύπαρξη των μανιταριών;

6) Βρες φράσεις του κειμένου που να δείχνουν την αγωνία του ήρωα για την τύχη των  μανιταριών.

7)Με αφορμή το κείμενο γράφετε ένα άρθρο στην εφημερίδα του σχολείου σας για τη ζωή των ανθρώπων που ζουν στα μεγάλα αστικά κέντρα μακριά από τη φύση.

8)  Δώστε ένα διαφορετικό τέλος στην ιστορία με τα μανιτάρια.

9) Αν ο Μαρκοβάλντο έγραφε ημερολόγιο τι νομίζεις πως θα έγραφε; Κάνε μια προσπάθεια…

10) Γιατί ο ήρωας αντιπαθεί τον Αμάντιτζι;

11) Βρες στο κείμενο : Μεταφορές παρομοιώσεις ,εικόνες, προσωποποιήσεις

12)  Επιχειρηματολογία : « Η ζωή στην πόλη είναι δύσκολη»,  «Η ζωή στην ύπαιθρο είναι βαρετή»

Χωριστείτε σε ομάδες και στηρίξτε μια από τις δύο απόψεις.

13) Φαντάσου ότι είσαι ο Μαρκοβάλντο. Ζωντάνεψε τον διάλογο που διαδραματίστηκε ανάμεσα σε εσένα και στην οικογένειά σου όταν επέστρεψες στο σπίτι και τους μίλησες για την εύρεση των μανιταριών.